یمن کې د انساني همدردۍ په بنیاد د جنگ بندۍ غوښتنه
یمن کې د القاعده د څانگې د یو اهم مشر د وژل کیدو په هکله د امریکې ددفاع وزیر ایشټن کارټر د څه ویلو نه ډډه وکړه. خو د سائټ یا ایس ائي ټي ايي په نوم اداره، چې په انټرنیټ د وسله والو ویب پاڼو ته کتنه کوي، د زیارت یا پنج شنبې په ورځ ویلي، د القاعده څانگې غړی ناصر علي الانسي، د هغه مشر زوی او گڼ شمیر نور وسله والو په ملاقه ښار بمبارۍ کې وژل شوي دي چې القاعده يي خپله هم تصدیق کړی دی
د امریکې او سعودي عرب چارواکو د انساني خواښوږۍ په بنیاد یمن کې د جنگ بندۍ غږ کړی دی چرته چې د شیعه هوثي باغیانو د جگړې د لاسه په زرگونو خلک په خپلو کورنو پریښود مجبور شوي دي. په عین حال کې یمن کې د القاعده څانگې ویلي د ناصر علي الانسي په نوم یو مشر يی تیره میاشت د امریکې په هوائي بمبارۍ کې وژل شوی دی. یمن کې د جنگ بندۍ غږ د سعودي عرب په سفر امریکې خارجه وزیر جان کیري او د هغه سعودي هم منصب عبدل الجبیل سره مشترکه خبري کانفرنس کې دواړو وزیرانو وکړو او وې ویل کوښښونه روان دي چې یمن کې د پنځه ورځو دپاره ډز بندي پرځائې کړی شي چې دا رنگ کړکیچ ځپلې هیواد ته امداي سامان ولیږلی شي. دواړو خارجه وزیرانو وویل په مزکه د حالاتو سره سم په جنگ بندۍ کې توسیع هم کیدی شي. جان کیري وویل په هوثي باغیانو او ددوي په ملاتړو ډیر په کلکه غږ کوي چې دا موقع دې د لاسه ور نه کړي، د یمن خلکو د ضرورتونو خیال دې وساتي او د وړاندې تگ دپاره دې پرامنه لارې چارې ولټوي. سعودي خارجه وزیر عبدل الجبیل وویل د ډزبندۍ په اړه هوثي باغیانو سره لا رابطه نه ده شوي چې جنگ بندۍ ته راضي هم دي او که نا؟ ایران د هوثي باغیانو ملاتړ کوي. یمن کې د القاعده د څانگې د یو اهم مشر د وژل کیدو په هکله د امریکې ددفاع وزیر ایشټن کارټر د څه ویلو نه ډډه وکړه. خو د سائټ یا ایس ائي ټي ايي په نوم اداره، چې په انټرنیټ د وسله والو ویب پاڼو ته کتنه کوي، د زیارت یا پنج شنبې په ورځ ویلي، د القاعده څانگې غړی ناصر علي الانسي، د هغه مشر زوی او گڼ شمیر نور وسله والو په ملاقه ښار بمبارۍ کې وژل شوي دي چې القاعده يي خپله هم تصدیق کړی دی. ویل کیږي الانسي د سږ کال د جنورۍ په میاشت کې د فرانس په شارلي ایبډو مجلي د القاعده لخوا د حملې ذمه واري په غاړه اخیستې وه. مجلي داسې خاکې شائع کړې وي چې گڼلی کیدی د اسلام سپکاوی کوي. په شارلي ایبډو حمله کې ١٢ کسان وژل شوي وو چې پکې هغه صحافیان هم شامل وو چا چې لانجمنې خاکې جوړې کړې وې